Naantalin luostarin lääke- ja yrttikirja

Naantalin luostarin lääke- ja yrttikirja on 1400-luvulla koottu, Naantalin luostarissa käytössä ollut lääkekirja. 16 käsikirjoitussivun mittainen kirja sisältyy osana laajempaan koodeksiin Naantalin luostarin kirja, johon se on liitetty joskus vuoden 1442 jälkeen. Tekstin kirjoittajaa tai valmistuspaikkaa ei tiedetä. Se on voitu kirjoittaa Vadstenan luostarissa, mutta se voi olla myös Naantalin veljien tai sisarten käsialaa. Muinaisruotsiksi kirjoitettu Naantalin luostarin lääke- ja yrttikirja on Suomen vanhin kansankielinen lääkintää käsittelevä kirja.Tirri & Tirri 2017.

Sisältö
Kirja esittelee omina lukuinaan kahdeksan parantavaa yrttiä tai muuta lääkeainetta ja kertoo niiden ominaisuuksista. Kirjassa käsiteltävät aineet ovat thus-suitsuke, katajanmarja, mirha, sinappi, koiruoho, nokkonen, myrtti ja majavanhausta. Kirjan tiedot on koottu ainakin Bartholomeus Anglicuksen 1200-luvulla laatimasta De proprietatibus rerum -teoksesta, Henrik Harpestrengin yrttikirjasta ja Plinius vanhemman vuonna 77 jaa. kirjoittamasta teoksesta Naturalis historia.Tirri & Tirri 2017, s. 261–262. Kaiken kaikkiaan tekstissä mainitaan 27 eri lääkekasvia, joihin kuuluvat muun muassa anis,kamomillasaunio, kaneli, keltamo ja viikuna.Lempiäinen 2011, 137–138.

Lähteet
Lempiäinen, Terttu 2011. Naantalin luostarin yrttitarhaa etsimässä – Kasvitutkimuksia keskiajan kaupungissa. Naantalin luostarin rannassa: Arkipäivää Naantalin luostarissa ja sen liepeillä. Toim. Kari Uotila. Naantali: Naantalin seurakunta, Vallis Gratiae -yhdistys ry. ja Muuritutkimus ky, s. 137–150.
Tirri, Rauno & Seija Tirri 2017. Luostarin yrtti- ja lääkekirja. Naantalin luostarin kirja. Toim. Mikko Kauko ja Marko Lamberg. Helsinki: SKS, s. 261–271.

Viitteet

Luokka:Suomen keskiaika
Luokka:Naantalin keskiaika
Luokka:1400-luvun kirjat